**Ministru kabineta noteikumu projekta**

**„Noteikumi par decentralizēto kanalizācijas sistēmu apsaimniekošanu un reģistrēšanu”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Noteikumi par decentralizēto kanalizācijas sistēmu apsaimniekošanu un reģistrēšanu” (turpmāk – noteikumu projekts) ir sagatavots saskaņā ar Ūdenssaimniecības pakalpojumu likuma (turpmāk – likums) 4.panta 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts,  tiesiskā regulējuma mērķis un būtība | 2016.gada 1.janvārī stājās spēkā likums. Likuma 4.panta 6.punktā ir dots deleģējums Ministru kabinetam (turpmāk – MK) izdot MK noteikumus, nosakot prasības notekūdeņu apsaimniekošanai decentralizētajās kanalizācijas sistēmās un šādu sistēmu reģistrācijas kārtību. Likuma pārejas noteikumu 1.punktā termiņš šā uzdevuma izpildei noteikts 2016.gada 30.decembris.  Saskaņā ar MK 2002.gada 22.janvāra noteikumu Nr.34 „Noteikumi par piesārņojošo vielu emisiju ūdenī” 42.punktu neattīrītu ražošanas notekūdeņu, komunālo notekūdeņu un notekūdeņu dūņu emisija virszemes ūdeņos vai vidē, kā arī lietus kanalizācijas sistēmā ir aizliegta.Tomēr, kā norāda sabiedrisko ūdenssaimniecības pakalpojumu sniedzēji, ir gadījumi, kad tiek konstatēts, ka neattīrīti komunālie notekūdeņi no decentralizētajām kanalizācijas sistēmām tiek novadīti vidē vai nelegāli novadīti centralizētajā kanalizācijas sistēmā.  Vides aizsardzības un reģionālās attīstības ministrija (turpmāk – VARAM), Valsts vides dienests (turpmāk – VVD) un pašvaldības regulāri saņem dažādas iedzīvotāju sūdzības par atsevišķu decentralizēto kanalizācijas sistēmu radītiem draudiem cilvēku veselībai un videi, jo netiek nodrošināta regulāra decentralizētajās kanalizācijas sistēmās uzkrāto komunālo notekūdeņu izvešana attīrīšanai, vai arī tās netiek atbilstoši ekspluatētas.  Lai nodrošinātu vienotas prasības visiem decentralizēto kanalizācijas sistēmu īpašniekiem vai valdītājiem un lai sakārtotu un veicinātu decentralizētajās kanalizācijas sistēmās uzkrāto notekūdeņu un individuālajās attīrīšanas iekārtās radušos dūņu regulāru izvešanu, noteikumu projekts nosaka apsaimniekošanas prasības rūpnieciski izgatavotām notekūdeņu attīrīšanas iekārtām, kuru kopējā jauda ir mazāka par 20 m3/diennaktī, individuāli ražotām notekūdeņu attīrīšanas iekārtām (septiķiem, kas nodrošina daļēju notekūdeņu attīrīšanu) un vienkāršām notekūdeņu krājtvertnēm. Noteikumu projekts neattiecas uz sausajām tualetēm, kurās uzkrātās notekūdeņu dūņas tiek izmantotas komposta sagatavošanai.  Noteikumu projekts paredz individuāli ražotu notekūdeņu attīrīšanas iekārtu (septiķu) un notekūdeņu krājtvertņu īpašniekiem vai valdītājiem pienākumu nodrošināt obligātu uzkrāto notekūdeņu izvešanu, izmantojot decentralizēto kanalizācijas pakalpojuma sniedzēja pakalpojumus. Rūpnieciski izgatavoto notekūdeņu attīrīšanas iekārtu īpašniekiem vai valdītājiem izvirzītas prasības noslēgt servisa līgumu par notekūdeņu attīrīšanas iekārtu regulāru apkopi un informāciju par veikto apkopi reizi gadā iesniegt decentralizēto kanalizācijas sistēmu reģistra uzturētājam.  Decentralizēto kanalizācijas sistēmu reģistra izveidošana un uzturēšana jānodrošina vietējām pašvaldībām vai to pilnvarotiem sabiedrisko ūdenssaimniecības pakalpojumu sniedzējiem. Attiecīgā reģistra izveide un noteikumu projektā noteiktās vienotās apsaimniekošanas prasības valsts un pašvaldības iestādēm nodrošinās aktuālo informāciju par to, kādas decentralizētās kanalizācijas sistēmas tiek izmantotas, kādi ir tajās attīrīto vai uzkrāto notekūdeņu apjomi, kā arī dos iespēju pārliecināties, vai šādas sistēmas tiek atbilstoši ekspluatētas. Informācija par decentralizētajās kanalizācijas sistēmās attīrīto notekūdeņu kopējo slodzi un kopējo šādu sistēmu skaitu reizi divos gados ir jāsniedz arī Padomes 1991.gada 21.maija direktīvas 91/271/EEK “Par komunālo notekūdeņu attīrīšanu” 15.panta un 17.panta ziņojumos Eiropas Komisijai.  Kārtību, kādā vietējā pašvaldība izvēlas savā administratīvajā teritorijā decentralizētos kanalizācijas pakalpojumu sniedzējus, nosaka pati pašvaldība saistošajos noteikumos par decentralizēto kanalizācijas pakalpojumu sniegšanas un uzskaites kārtību.  Regulāra decentralizēto kanalizācijas pakalpojuma sniedzēja atskaišu iesniegšana vietējai pašvaldībai par notekūdeņu apjomu, kas no pakalpojumu sniedzēja apkalpotajām decentralizētajām kanalizācijas sistēmām izvests uz centralizēto kanalizācijas sistēmu, nodrošinās, ka neattīrītu notekūdeņu novadīšana vidē ievērojami samazināsies. |
| 3. | Projekta izstrādē iesaistītās institūcijas | VARAM, VVD, Latvijas Pašvaldību savienība (turpmāk – LPS). |
| 4. | Cita informācija | Noteikumu projekta izstrādes gaitā ir saņemti priekšlikumi un komentāri no LPS un sabiedrības ar ierobežotu atbildību “Jūrmalas ūdens” (turpmāk – SIA “Jūrmalas ūdens”) |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kuras īpašumā vai valdījumā ir decentralizētā kanalizācijas sistēma, vietējās pašvaldības un sabiedriskos ūdenssaimniecības pakalpojumu sniedzējus, ja vietējā pašvaldība deleģē tiem decentralizēto kanalizācijas sistēmu reģistra izveidi un uzturēšanu, kā arī komersantus, kuri sniedz decentralizētos kanalizācijas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts fiziskām un juridiskām personām, kuru īpašumā vai valdījumā ir decentralizētā kanalizācijas sistēma, maina pienākumus, kā arī veicamās darbības. Ar noteikuma projekta pieņemšanu tiks nodrošināta vienota izpratne par prasībām un nosacījumiem decentralizēto kanalizācijas sistēmu apsaimniekošanai un reģistrēšanas kārtībai. Vērtējot projekta īstenošanas ietekmi uz administratīvajām procedūrām un to izmaksām, nav iespējams precīzi identificēt administratīvā sloga palielinājumu, jo decentralizēto kanalizācijas sistēmu izveidi vietējā pašvaldība var uzturēt pati vai pilnvarot to veikt sabiedrisko ūdenssaimniecības pakalpojumu sniedzējam. Nav zināms valstī esošo decentralizēto kanalizācijas sistēmu skaits. |
| 3. | Administratīvo izmaksu monetārs novērtējums | Nav iespējams precīzi novērtēt. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana neradīs papildu izdevumus valsts budžetam. Ietekmi uz pašvaldību budžetiem nav iespējams precīzi noteikt, jo pašreiz nav zināms decentralizēto kanalizācijas sistēmu skaits valstī, uz kurām attiektos reģistrācija. Nav iespējams arī prognozēt to decentralizēto kanalizācijas sistēmu īpatsvaru, kuru darbība tuvāko gadu laikā tiktu apturēta, ja īpašnieks nekustamā īpašuma kanalizācijas sistēmu pievieno centralizētajai kanalizācijas sistēmai. Ievērojot to, ka pašvaldība reģistru var veidot gan papīra, gan elektroniskā formā un pilnvarot to veikt sabiedrisko ūdenssaimniecības pakalpojumu sniedzēju, reģistra izveides un uzturēšanas izmaksas nav precīzi nosakāmas. | | | | |

|  |  |  |  |
| --- | --- | --- | --- |
| VI. Sabiedrības līdzdalība un komunikācijas aktivitātes | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē www.varam.gov.lv. |
| 2. | Sabiedrības līdzdalība projekta izstrādē | | Noteikumu projekts jau ir apspriests sanāksmē ar LPS šī gada 22.septembrī. Noteikumu projekts tiks ievietots VARAM tīmekļa vietnē www.varam.gov.lv. |
| 3. | Sabiedrības līdzdalības rezultāti | | Noteikumu projekta izstrādes gaitā ir saņemti komentāri no LPS, kuri ir ņemti vērā, precizējot noteikumu projektu. SIA “Jūrmalas ūdens” priekšlikumi ņemti vērā daļēji, ievērojot, ka likumā nav dots deleģējums MK, piemēram, izdot kārtību, kādā aprēķināma maksa par decentralizēto kanalizācijas pakalpojumu sniegšanu un līdz ar to, SIA “Jūrmalas ūdens” priekšlikums nav atbalstāms. Priekšlikumi soda piemērošanai par noteikumu prasību neievērošanu tiks izvērtēti, izstrādājot grozījumus likumā, ņemot vērā, ka spēku zaudēs Latvijas Administratīvo pārkāpumu kodekss un attiecīgie administratīvie pārkāpumi un kompetentās iestādes tiesības administratīvo sodu piemērošanai tiks noteiktas nozares likumos. |
| 4. | Cita informācija | | Nav. |
|  | | | |
| VII. Tiesību akta projekta izpildes nodrošināšana un tās ietekme uz institūcijām | | | |
| 1. | | Projekta izpildē iesaistītās institūcijas | Vietējās pašvaldības un sabiedrisko ūdenssaimniecības pakalpojumu sniedzēji, kuri ir pilnvaroti uzturēt decentralizēto kanalizācijas sistēmu reģistru. |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Nav iespējams precīzi noteikt. |
| 3. | | Cita informācija | Nav. |

Anotācijas IV un V sadaļa – projekts šīs jomas neskar.

Iesniedzējs:

vides aizsardzības un reģionālās attīstības ministrs K.Gerhards

Vīza:

valsts sekretārs R.Muciņš

28.10.2016. 17:10

1231

Anda Ellere

Tālr: 67026589

[anda.ellere@varam.gov.lv](mailto:anda.ellere@varam.gov.lv)